OpenLLM-France/wikimedia huggingface dataset:
# Gyula Lóránt

Gyula Lóránt, nascut Gyula Lipovics, (Kőszeg, 6 de febrer de 1923 - Salònica, 31 de maig de 1981) fou un futbolista hongarès de la dècada de 1950 i entrenador, d'origen croat.
Va ser jugador dels clubs UTA Arad, Vasas SC i Honvéd. Fou internacional amb la selecció d'Hongria, amb la qual guanyà els Jocs Olímpics de 1952 i el Campionat d'Europa Central el 1953. També disputà la Copa del Món de futbol de 1954. Formà part de l'equip conegut com els poderosos magiars.
Posteriorment fou un destacat entrenador, destacant al capdavant de Honvéd, FC Bayern de Múnic i PAOK de Salònica.

## Palmarès
### Jugador
#### Hongria

* Medalla d'or als Jocs Olímpics de 1952
* Campionat d'Europa Central: 1953
* Finalista de la Copa del Món de Futbol: 1954

#### Nagyváradi AC

* Lliga hongaresa de futbol: 1944

#### UTA Arad

* Lliga romanesa de futbol: 1947

#### Honvéd

* Lliga hongaresa de futbol: 1952, 1954, 1955

### Entrenador
#### PAOK Thessaloniki FC

* Lliga grega de futbol: 1976

## Referències

* ↑ «Aranycsapat: eltemették Lóránt Gyula hamvait Kőszegen» (en hungarian). www.nemzetisport.hu. [Consulta: 4 setembre 2013].
* ↑ «SZABÓ Róbert: Győztesek és vesztesek» (en hungarian). www.historia.hu. [Consulta: 4 setembre 2013].
* ↑ «Gestorben Gyula Lorant» (en alemany). Der Spiegel. Arxivat de l'original el 21 d’octubre 2020. [Consulta: 4 setembre 2013].
* ↑ Gyula Lóránt a National-Football-Teams.com (anglès)
* ↑ Hungary Stats
* ↑ Gyula Lóránt Greek
* ↑ Bio at www.uefa.com
# Dragonair

«Dragonair» té aquests significats:
* Dragonair (Pokémon)
* Dragonair (aerolínia)
# Partit Nacional Camperol

El Partit Nacional Camperol (en hongarès: Nemzeti Parasztpárt, NPP) va ser un partit polític d'Hongria existent entre 1939 i 1949. Va ser dirigit per l'escriptor Péter Veres. La política principal del partit va ser la reforma agrària. Va atreure el suport dels treballadors del camp, així com dels intel·lectuals de les províncies, i va ser més popular a l'est d'Hongria. Va rebre el suport del Partit Comunista Hongarès.

## Història

El partit es va crear el 1939 però es va formalitzar com a organització el 19 de setembre de 1944. Va guanyar 42 escons a les eleccions de l'Assemblea Nacional Interina el 1944 i l'any següent comptava amb 170.000 membres. A les eleccions legislatives hongareses de 1945 va obtenir 23 escons, i a les eleccions legislatives de 1947 va aconseguir 36 dels 411 escons.
A les eleccions legislatives de 1949 s'hi va presentar com a part del Front Popular Independent Hongarès, guanyant 39 escons. L'adopció d'una nova constitució l'agost de 1949 va fer que el país es convertís en un sistema unipartidista, i l'NPP es va fusionar amb el Partit Hongarès dels Treballadors.
Després de la revolució hongaresa de 1956, el partit va reviure amb el nom de Partit Petőfi i va servir en el nou govern de curta durada. Durant la transició a la democràcia (1989–90), els membres de la Societat Péter Veres van refundar el partit amb el nom de Partit Popular Hongarès (MNP) l'11 de juny de 1989 i van participar en les converses de la Taula Rodona de l'Oposició. El MNP tenia moltes esperances respecte a les primeres eleccions democràtiques del 1990, però només va rebre el 0,8% dels vots. Poc abans de les eleccions legislatives de 1994, dos terços dels membres es van unir a l'Aliança Democràtica Nacional (NDSZ) liderada per Zoltán Bíró i Imre Pozsgay. El MNP-NPP es va dissoldre a finals de la dècada.

## Resultats electorals

| Any | Assemblea Nacional | Assemblea Nacional | Assemblea Nacional | Assemblea Nacional | Govern |
| Any | Vots | % | Escons | +/– | Govern |
| 1944 | | | 42 / 498 | Nou | Coalició |
| 1945 | 324,772 | 6.9% | 23 / 409 | 19 | Coalició |
| 1947 | 413,409 | 8.28% | 36 / 411 | 13 | Coalició |
| 1949 | Dins la coalició Front Popular Patriòtic | Dins la coalició Front Popular Patriòtic | 39 / 402 | 3 | Coalició |
| 1990 | 37,047 | 0.8% | 0 / 386 | | Extraparlamentari |

## Referències

* 1 2 Mária Palasik (2011) Chess Game for Democracy: Hungary Between East and West, 1944-1947, McGill-Queen's Press, p37
* 1 2 3 Vincent E McHale (1983) Political parties of Europe, Greenwood Press, p507 ISBN 0-313-23804-9
* ↑ Palasik, p38
* ↑ Dieter Nohlen & Philip Stöver (2010) Elections in Europe: A data handbook, p931 ISBN 978-3-8329-5609-7
* ↑ Nohlen & Stöver, p880
* ↑ McHale, p508
* ↑ Múlt-kor (2009) Magyar Néppárt a népi írók nyomdokain
# Ratpenat nasofoliat lleonat

El ratpenat nasofoliat lleonat (Hipposideros fulvus) viu a l'Afganistan, Bangladesh, Cambodja, l'Índia, Laos, Myanmar, el Pakistan, Sri Lanka, Tailàndia i el Vietnam.

## Referències

* Fordham et al. (2006). Ratpenat nasofoliat lleonat. Llista Vermella de la UICN, Unió Internacional per a la Conservació de la Natura, 2006. Consultat el 11 desembre 2007 (en anglès).
# Kujō Yoritsugu

    En aquest nom japonès, el cognom és Kujō.
Kujō Yoritsugu (九条頼嗣, 17 de desembre de 1239 - 14 d'octubre de 1256) va ser el cinquè shogun del shogunat Kamakura del Japó; va governar entre 1244 fins al 1252. Va ser el fill del quart shogun Kujō Yoritsune i estava controlat pels regents del clan Hōjō. Va assumir el tron als sis anys, quan el mateix clan Hōjō va despullar del càrrec al seu pare.

## Referències

* ↑ Louis-Frédéric. Japan Encyclopedia (en anglès). Harvard University Press, 2002, p. 212. ISBN 978-0-674-01753-5.
* ↑ Rin-siyo, Siyun-zai. Nipon o daï itsi ran; ou, Annales des empereurs du Japon (en francès). Oriental Translation Fund, 1834, p. 245-253.
# Yutaka Yamamoto

Yutaka Yamamoto (山本寛, Yamamoto Yutaka) (Osaka, Japó, 1 de setembre del 1974) és un director d'animació japonès d'Osaka, Japó. Ha treballat per a Kyoto Animation i va fundar la companyia Ordet en 2007.

## Contribucions anime

* Octau home: Productor executiu
* Air: Guionista (ep 2, 5, 8), Director d'episodis (ep 2, 5, 8)
* Dokyusei 2: Director d'animació
* Full Metal Panic? Fumoffu: Guionista(Ep. 2), Director d'episodis (Eps. 2, 9)
* Generator Gawl: Director d'episodis (ep 11)
* Jungle Wa Itsumo Hale Nochi Guu Final: Guionista (ep 7, 8), Director d'episodis (ep 7, 8)
* Kanon: Guionista (ep 5), Director d'episodis(ep 5)
* Lucky Star: Director (ep 1 - 4)
* Natural2 DUO: Disseny de personatges
* R.O.D the TV: Animador en cap (ep. 11,12,18)
* La malenconia de Haruhi Suzumiya: Director de producció de sèries (ep 1, 3, 5, 12), Guionista (ep 1, 9, 12. ED), Director d'episodis (ep 1, 12, ED)
* La melodia d'Oblivion: Animador en cap (ep 24)
* Black Rock Shooter
# Kúnie

Kúnie (en rus: Кунье) és un poble de l'óblast de Kursk, a Rússia, que en el cens del 2010 tenia 159 habitants. Pertany al districte rural de Gorxétxnoie.

## Referències

* ↑ «Yasenki». GeoNames. [Consulta: 3 desembre 2018].
# Rafael Benítez Madrid

Rafael Benítez Madrid (Còrdova, 16 de juny de 1939 - Huelva, 3 de gener de 2015) va ser un futbolista espanyol que va jugar en la posició de davanter.

## Clubs

| Club | País | Temporades |
| Club Atlético de Ceuta | Espanya | 1961 - 1962 |
| Recreativo de Huelva | Espanya | 1962 - 1964 |
| Córdoba Club de Fútbol | Espanya | 1964 - 1965 |
| Melilla CF | Espanya | 1965 - 1966 |
| Córdoba Club de Fútbol | Espanya | 1965 - 1967 |
| Real Sociedad Gimnástica de Torrelavega | Espanya | 1967 - 1968 |

## Referències

* ↑ fallece-el-exdelantero-recreativista-rafael-benitez-a-los-75-anos
* ↑ Rafael Benítez Madrid a BDFutbol
* ↑ Fitxa a la Base de dades històrica de futbol
# Parascotia fuliginaria

Parascotia fuliginaria és una espècie de lepidòpter ditrisi de la subfamília Boletobiinae i la família Erebidae. És membre de la tribu Boletobiini.

## Distribució

Es troba a Europa i s'ha introduït a Amèrica del Nord.

## Descripció

Fa 18-28 mm d'envergadura alar. La longitud de les ales anteriors és de 11-14 mm. Els adults volen de juny a octubre, depenent de la ubicació.
Les larves s'alimenten de diversos bolets, com Piptoporus betulinus, Trametes versicolor i també de líquens.

## Referències

* ↑ «BioLib - Parascotia fuliginaria» (en anglès). [Consulta: 19 juliol 2024].

## Enllaços externs

* Ukmothsː Parascotia fuliginaria (en)
* Funetː Parascotia fuliginaria Arxivat 2016-03-05 a Wayback Machine. (en)
* Biodiversidad Virtualː Parascotia fuliginaria. (castellà).
# Quilderic I

Quilderic (? ~436 - Tournai, Bèlgica, 481) fou rei dels francs salis.
Va succeir al seu pare Meroveu vers el 457, però poc després va ser enderrocat i es va refugiar en la cort del rei Visí o Bisi (Visinus) dels turingis. Allà sembla haver seduït la reina Bisina o Visina, dona de Visí, que es va convertir en la seva amant.
Egidi, general romà, va poder governar sobre els francs i els gals, però Guinomon (Winomundus) i Viomedes, partidaris del rei deposat, van anar minant el suport dels magnats francs al rei Egidi i al seu fill Siagri. Quilderic va poder tornar i va recobrar l'autoritat sobre el seu poble, cap al 463. La reina Bisina va fugir de Turíngia i es va reunir amb Quilderic poc de temps després.
Quilderic es va casar amb Bisina i d'aquest enllaç va néixer el futur rei Clodoveu I o Ilodwing. Quilderic I havia intentat apoderar-se de Paris dues vegades, sense èxit.
Mort el 481, la seva tomba és situada a l'església de Sant Brice a Tournai. El seu nom vol dir 'potència en guerra' i no se sabria molta cosa d'aquest rei si no fos perquè es va trobar la seva tomba l'any 1653 a Tournai. Mesurava uns 1,80 m, portava amb ell tot d'objectes valuosos com seda, armes, joies... En el dit portava un anell en què s'hi podia llegir en llatí "Quilderic, rei" i gràcies a aquest se'l va poder identificar. En la tomba, el van enterrar amb els seus cavalls i una toga, fet que ens demostra que els germans a qui els romans anomenaven bàrbars no n'eren tant de bàrbars perquè fins i tot es van acomodar a la cultura grecoromana

## Referències

* ↑ Périn, Patrick. Clovis et la naissance de la France (en francès). Éditions Denoël, coll, 1990, p. 109 (L'Histoire de France). ISBN 978-2-207-23635-2.
* ↑ «Web ciutat de Tournai». Arxivat de l'original el 2011-03-17. [Consulta: 2 març 2011].
* ↑ Anne Doustaly-Dunyach, Le Moyen Âge, dei siècles d'ombre et de lumière ed. Milan Jeunesse
# Zestoa

Zestoa és un municipi de Guipúscoa, de la comarca de l'Urola-Costa.

## Eleccions municipals 2007

Sis partits van presentar candidatura al municipi: EAE-ANV, EAJ-PNB, EA, PSE-EE, PP i EB-ARALAR. Aquests van ser els resultats:
* Eusko Abertzale Ekintza - Acció Nacionalista Basca: 824 vots (5 escons)
* Eusko Alderdi Jeltzalea - Partit Nacionalista Basc: 569 vots (4 escons)
* Eusko Alkartasuna: 412 vots (2 escons)
* Ezker Batua / Aralar: 61 vots (0 escons)
* Partit Socialista d'Euskadi - Euskadiko Ezkerra: 57 vots (0 escons)
* Partit Popular: 10 vots (0 escons)
Amb aquests resultats, va resultar vencedora l'actual alcaldessa de la ciutat, Alazne Olaizola, per part d'EAE-ANV, en assolir 5 regidories d'11 en total. EAJ-PNB en va assolir 4 en ser la segona força més votada, mentre que Eusko Alkartasuna se'n va quedar amb 2. Ni EB-ARALAR, ni els socialistes ni populars van assolir cap representació en l'ajuntament, ja que van quedar amb una quantitat de vots molt inferior a la dels 3 partits més votats.

## Barris

La població de Zestoa viu aproximadament en un 60% en el nucli urbà de Zestoa, mentre que el 40% restant viu disseminada en el terme municipal, en algun dels nombrosos barris que componen el municipi. Les dades de població es corresponen a 2005.
* Aizarna: 196 habitants.
* Akua: 83 habitants.
* Arroa Bekoa o Arroabea: 354 habitants.
* Arroa Goikoa o Arroagoia: 228 habitants.
* Bedua: 11 habitants.
* Endoia: 26 habitants.
* Etorra: 34 habitants.
* Ibañarrieta: 20 habitants.
* Iraeta: 107 habitants.
* Lasao: 63 habitants.
* Narrondo: 65 habitants.
* Txiriboga: 58 habitants.

## Economia

Les principals empreses del municipi són:
* Ederra Morteros y Revocos, SL: morters, cues de formigó i en general articles derivats del ciment destinats a la construcció.
* Forjas de Iraeta, SA: fabricant de brides. Arxivat 2018-08-07 a Wayback Machine.
* TS-Fundiciones, SA: fosa de peces de ferro amb grafit laminar i esferoïdal.
Nota: empreses de Zestoa que segons el CIVEX (Catàleg industrial basc) superen els 50 treballadors.

## Patrimoni historicoartístic

Aquesta localitat va ser famosa pel seu balneari, especialment en la primera meitat del segle xx. Actualment, hi destaquen les pintures rupestres de les coves d'Ekain. Està previst inaugurar el 2007 una rèplica de la major part d'aquestes pintures en el museu del palau gòtic de Lili. L'edifici de l'Ajuntament és de 1601.

## Persones il·lustres

* Narciso Balenciaga (1906-1935): pintor.
* Manuel Olaizola, Uztapide (1909-1983): bertsolari i escriptor en llengua basca.
* José Manuel Ibar, Urtain (1943-1992): boxador. Campió d'Europa dels pesos pesants el 1970 i entre 1971 i 1972.
* Félix Izeta Txabarri (n.1961), Gran Mestre d'escacs.
Pío Baroja va exercir de metge a Zestoa abans de dedicar-se a la literatura.

## Vegeu també

* Hotel Arocena
* Jaciment arqueològic d'Irikaitz

## Enllaços externs

* Zestoa a Google Maps.
# L'arbre de nadal

L'arbre de Nadal (títol original en danès Grantræet) és un conte de Hans Christian Andersen publicat en 1844.

## Argument

Un avet petit es lamenta per la seva poca alçària i veu altres arbres com el tapen i són usats com a màstils de velers o fortes bigues. Un dia, una família el tala i l'usa com a Arbre de Nadal. L'omplen de garnaldes, posen joguines al seu peu i el coronen amb una estrella. Expliquen històries al seu peu i els nens estan contents de veure'l. L'endemà l'avet espera que es repeteixi la festa però uns servents el porten a l'altell on es va apagant entre les rates. Quan ja ha perdut gran part de la seva vida, el tallen per fer llenya.

## Anàlisi

El to pessimista del conte contrasta amb el d'altres contes per a nens. Pretén ser un avís que les glòries són efímeres i que cal aprofitar el present (carpe diem) perquè el futur enyorat pot no ser tan bo com hom espera, és per tant una exhortació a mantenir la infantesa i a gaudir del moment.
# Rivas Ecópolis

El Baloncesto Rivas CDE, o Rivas Ecópolis Basket, és un club de basket femení. Vesteix de vermell, i juga a la Lliga Femenina, en el Poliesportiu Cerro del Telégrafo de Rivas-Vaciamadrid.
Va ser creat l'any 1993 com a secció femenina del CD Covíbar. Posteriorment es va convertir en un club independent, i l'any 2004 va aconseguir l'ascens a la Lliga femenina l'any 2004, tot i que va perdre la categoria el 2005. El 2006 va tornar a pujar a la Lliga femenina, competició en la qual va jugar fins a la temporada 2014-15, on tot i quedar en 7a posició podent mantenir la categoria decideix fer un pas enrere i va baixar a la Lliga Femenina 2, canviant el nom per raons de patrocini a Rivas Promete. Anteriorment, a l'inici de la temporada 2014-15 ja havia renunciat a jugar en l'Eurolliga.

## Palmarès

* 1 Lliga espanyola de bàsquet femenina: 2013/14
* 2 Copa espanyola de bàsquet femenina: 2010/11, 2012/13

## Enllaços externs

* Web oficial del club
# Guipuscoà

El guipuscoà (en basc, gipuzkera) és un dialecte del basc, també conegut com a dialecte central (en basc, erdialdeko euskara), que es parla a la part central de Guipúscoa, així com a Leitzaldea (Navarra).

## Extensió

El guipuscoà no es parla en tota Guipúscoa. A la conca del riu Deba, des de Salines de Léniz fins a Elgoibar es parla biscaí; i a Oiartzun i a la conca del riu Bidasoa, fins a finals del segle xx es parlava l'alt navarrès. No obstant això, la frontera entre el guipuscoà i l'alt navarrès està canviant en favor dels trets guipuscoans, segurament a conseqüència del prestigi que ha tingut durant molt temps i la influència dels mitjans de comunicació a Guipúscoa.

## Variants del guipuscoà

El guipuscoà actual té quatre variants principals:
* Variant de Beterri (des de la zona de Tolosa fins a Sant Sebastià).
* Variant del Goierri.
* Variant de la zona d'Urola (des de Zarautz a Mutriku).
* Guipuscoà de Navarra (Araitz, Basaburua, Larraun, Imotz).

## Importància

El guipuscoà ha estat un dels principals dialectes històrics del basc, i ha estat llengua literària des del segle xviii fins ara. En ell es basa en gran part l'euskera batua, actualment parlat majoritàriament, especialment a Àlaba. Avui en dia, el guipuscoà, igual que els altres dialectes del basc i, en general, el basc que parlen els guipuscoans, està canviant a l'euskera batua, a causa de la força que tenen els mitjans de comunicació i la literatura.
# Effingham (Nou Hampshire)

Effingham és una població dels Estats Units a l'estat de Nou Hampshire. Segons el cens del 2000 tenia 1.273 habitants.

## Demografia

Segons el cens del 2000, Effingham tenia 1.273 habitants, 490 habitatges, i 336 famílies. La densitat de població era de 12,7 habitants per km².
Dels 490 habitatges en un 29% hi vivien nens de menys de 18 anys, en un 53,5% hi vivien parelles casades, en un 10,6% dones solteres, i en un 31,4% no eren unitats familiars. En el 23,3% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,88.
Per edats la població es repartia de la següent manera: un 26% tenia menys de 18 anys, un 6,6% entre 18 i 24, un 29,2% entre 25 i 44, un 25,6% de 45 a 60 i un 12,6% 65 anys o més.
L'edat mediana era de 38 anys. Per cada 100 dones de 18 o més anys hi havia 106,1 homes.
La renda mediana per habitatge era de 36.000$ i la renda mediana per família de 38.000$. Els homes tenien una renda mediana de 29.650$ mentre que les dones 22.188$. La renda per capita de la població era de 17.089$. Entorn del 8,1% de les famílies i el 15,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Effingham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Effingham». American Fact Finder. Oficina del Cens dels Estats Units, 12-01-2010.
# Kirjemani

Kirjemani (en rus: Киржеманы) és un poble de la República de Mordòvia, a Rússia, segons el cens del 2010 tenia 625 habitants, és la seu administrativa del districte homònim.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Quilen

Quilen és un municipi francès situat al departament del Pas de Calais i a la regió dels Alts de França. L'any 2007 tenia 62 habitants.

## Demografia
### Població

El 2007 la població de fet de Quilen era de 62 persones. Hi havia 20 famílies de les quals 4 eren unipersonals (4 dones vivint soles i 4 dones vivint soles), 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 28 habitatges, 21 eren l'habitatge principal de la família, 6 eren segones residències i 1 estava desocupat. Tots els 28 habitatges eren cases. Dels 21 habitatges principals, 16 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia tres cambres, 4 en tenien quatre i 15 en tenien cinc o més. 20 habitatges disposaven pel capbaix d'una plaça de pàrquing. A 8 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Quilen el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 8 | 25 a 29 | 0 |
| 0 | 20 a 24 | 8 |
| 0 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 40 persones, 27 eren actives i 13 eren inactives. De les 27 persones actives 24 estaven ocupades (14 homes i 10 dones) i 3 estaven aturades (1 home i 2 dones). De les 13 persones inactives 3 estaven jubilades, 7 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Quilen hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Quilen a l'INSEE.
* Évolution et structure de la population Fitxa amb el detall de dades de Quilen a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Zygmunt Anczok

Zygmunt Józef Anczok és un exfutbolista polonès de la dècada de 1960.
Fou 48 cops internacional amb la selecció polonesa amb la qual participà en els Jocs Olímpics d'Estiu de 1972.
Pel que fa a clubs, defensà els colors de Polonia Bytom i Górnik Zabrze.

## Referències

* ↑ «Zygmunt Anczok Biography and Statistics». Sports Reference. Arxivat de l'original el 30 de novembre 2009. [Consulta: 29 octubre 2009].
* ↑ Perfil a eu-football.info
* ↑ Zygmunt Anczok a National-Football-Teams.com (anglès)